**Годишен отчет за дейността на**

**НЧ „Пробуда 1908”с. Поповица за 2021г.**

В една трудна година, нестабилността в условия на пандемия се отразиха и в дейността на Народно читалище „Пробуда 1908” с.Поповица. То се отчита по изпълнението на задачите от основните насоки за развитие на читалищната дейност и културен календар за 2021 година.

**Основни задачи:**

• Да опазва културно-историческото наследство и националните традиции

• Да спомага изграждането на ценностната система у децата и младежите

• Да поддържа и обогатява материалната база

• Да разработва и реализира инициативи /проекти/ за общност но и местно развитие, и финансиране на читалищната дейност

• Обогатяване на библиотечния фонд чрез закупуване на нова литература, участия в проекти и дарения.

**Дейности:**

1. **Библиотечна и информационна дейност**

През изтеклата 2021 година бяха регистрирани 208 читатели, общият брой на посещенията в библиотеката бяха 1650, като 1140 за дома, 180 в читалнята и 330 за ползването на компютър. Чрез табла и витрини се изнасяше информация за ново набавена литература, за културният живот на библиотеката и за услугите, които предлага на потребителите. Започна изпращането на покани на закъснели читатели чрез социални мрежи и телефон. Библиотеката рекламира дейността си и тази на читалището чрез рекламни покани и обяви за предстоящите мероприятия. През отчетената година са раздадени 2238 тома библиотечни документи. От тях 998 тома художествена литература, 378 отраслова литература за въздрастни, 862 художествена и отраслова литература за деца. През годината за фонда на библиотеката са набавени 152 тома библиотечни документи на стойност 1586,64 лв. Придобити по проект „Българските библиотеки- съвременни центрове за четене и информираност 2021” на МК – 98 том , по дарение 54 тома. Отчислените библиотечни документи са 49 броя. Така към 31.12. 2021 г. нашата библиотека разполага с 11136 тома библиотечни документи. За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Но всъщност основната причина за намаляване броя на читателите е липса на навици за четене. Именно за това, библиотеката реализира различни инициативи, насочени към най-малките – децата от Детска градина „Н. Вапцаров”, с. Поповица с цел възпитаване на любов към книгата и четенето. Библиотечните мероприятия, които организираме са в полза на децата и учениците, а именно Online маратон на четенето, посещение в библиотеката и запознаване с правилата и услугите които предлага библиотеката на учениците от 1-ви клас. Посещения и литературни четения на учениците по класове от 2-ри до 7-ми клас. През годината се провеждаха чествания на дати от местния и националния календар – подреждане на кътове и витрини като утвърден начин за популяризиране на творчеството на авторите или събитията:

* 7 януари - ЛИТЕРАТУРНО ЧЕТЕНЕ „Басни с поука” по случай 165 г. от рождението на Стоян Михайловски
* 12 януари - ВИТРИНА 145 г. от рождението на Джек Лондон
* 2 февруари ПРЕЗЕНТАЦИЯ за ученици от начален курс „Поговорки, гатанки, скоропоговорки – връзките с народа от векове” по случай 155 г. от рождението на Стоян Стойчев Русев /дядо Благо/
* Април – месец на детската литература ПОХОДЪТ НА КНИГИТЕ - Със съдействието и участието на децата от детската градина и училището организирахме посещения в библиотеката за запознаване с работата в библиотеката и необходимостта от четенето на книги.

По-важни инициативи, реализирани през 2021 г. :

– „Маратон на четенето”- 2-23 април 2021 г.- поредица от 4 инициативи, представени в Маратона на четенето- 2021 г.

– „Национална библиотечна седмица” – май 2021- 2 инициативи под мотото „Ролята библиотеките за постигане на целите на устойчивото развитие”

* 27 април – ВИТРИНА - 155 г. от рождението на Пенчо П.Славейков
* 8 юли - ЛИТЕРАТУРНО ЧЕТЕНЕ - Повече от три столетия малки и големи в целия свят черпят поуки и мъдрост от майстора на поетичното перо Жан дьо Лафонтен – по случай 400 г. от рождението му 7
* 7 август - ВИТРИНА - 85 г . от рождението на Стефан Цанев – български поет и драматург
* 16 август - ВИТРИНА - 135 г. от рождението на Дора Габе
* 20 септември - ПРЕЗЕНТАЦИЯ - 100 г. от смъртта на Иван Вазов –/1850–1921/.
* 24 септември – ВИТРИНА - 135 г. от рождението на Ран Босилек
* 11 ноември – ВИТРИНА - 200 г. от рождението на Ф. М. Достоевски
* 6 декември – ПРЕЗЕНТАЦИЯ - 1340 г. от създаването на българската държава през 681 г.

Всички читалищни инициативи в т.ч. и библиотечни се провеждаха при спазване на изискването за социална дистанция и на всички противоепидемични мерки. В нашето читалище на видно място са поставени указания за спазване на изискванията, дезинфектанти, обозначихме място пред входа за библиотеката за 72 часова карантина на върнатите от читатели библиотечни документи.

1. **Културно- масова работа**

Културно-масовата работа през годината беше насочена предимно към празници, бележити дати, чествания и годишнини. Всички инициативи в читалището се случват с активна взаимна работа, с помощта на кмета на с. Поповица, самодейци доброволци и членове на читалищното настоятелство като пример за екипна работа. Живото културно наследство се запазва посредством изучаване, практикуване, показване и предаване на следващите поколение. Ние тук на сцената видяхме как на дело осъществяваме приемствеността. Искам да благодаря на участниците и художествените ръководители, че отделят от енергията, времето и таланта си за най-голямото предизвикателство в днешното време, а именно  запазването на културното ни наследство. Фолклорът е душата на народа ни…“.

1. **Художествено-творческа дейност**

В читалището развиват своя талант и умения над 60 деца и над 30 възрастни.

 2.1. Фолклорна певческа група „Пъстра китка” - ръководител Добри Вълчев – 12 участници

 2.2. Певческа група „Бяла лилия” - ръководител и акордионист е Янко Петков - 10 участници

  2.3. Певческа група за изпълнение на възрожденски и патриотични песни „Родолюбка” - ръководител Магдалена Ахрянова - 10 участници

2.4. Група за стари градски и шлагерни песни – ръководител и акомпанимент на китара Петър Драганов - 12 участници

## 2.5. Клуб за пресъздаване на народни обичаи „Традиция” -10 участници

## 2.6. Любителска театрална формация „Ентусиасти” - 10 участници

## 2.7. МлТС „Тракийка” – ръководител Петър Кръстев

2.8 ДТС „Хоп- троп” ръководител Петър Кръстев 2.9. ДТС „Тракийче”- ръководител Петър Кръстев

## 2.10. ДТС „Гайтанче” - ръководител Петър Кръстев

Ръководител на танцовите състави е Петър Кръстев, хореограф-педагог дипломиран в АМТИ. Децата имаха възможност да покажат своите умения доста оскъдно в концерти през отчетната година. Те участваха и завоюваха плакети и медали от сцените в

* гр. Пловдив, Народен събор парк „Лаута” на 6-ти юни;
* в Пети национален фолклорен събор с конкурсен характер „ Св. Константин” Пещера 2021г. на 1-ви август;
* Х Международен и фолклорен танцов фестивал „ЛИХНИДОС - ГРАД НА СВЕТЛИНАТА” 26-30 август, Охрид, Македония;
* В Черноморски събор „Евро фолк” 2021Китен/Царево 03.09-04.09.2021г.участие взеха ПГ „Пъстра китка” и МлТС „Фолклорни усмивки” ;
* На 20-ти декември при спазване на изискванията на здравните власти и ковид-мерките на открито на площада по традиция посрещнахме Дядо Коледа и Снежанка. За тях и всички присъстващи танцуваха децата от трите възрастови групи (над 60 деца изпълниха центъра на Поповица с красивите си усмивки и носии въпреки минусовите температури ). Всички те получиха скромни подаръчета – коледни сувенири от името и със средства от читалището и торбички с лакомства от дарители. Коледната украса в центъра на селото и тази година грейна със съдействието на членовете на читалищното настоятелство, които я изработиха и монтираха.

Всяка една от групите или състави участва заедно и по-отделно в различни концерти празници организирани от читалището Бабин ден (съвместно с Пенсионерски клуб); Трифон Зарезан (съвместно с кметство с.Поповица); Баба Марта; Първа пролет; Деня на будителите отбелязахме с презентация „Обединени и успешни ”. Освен направената историческа ретроспекция акцентирахме и върху съвременните будители от които имаме все по-голяма нужда. Годишнината от Обесването на Васил Левски отбелязахме по традиция на Параклис Св. Никола. В поклонението се включиха много родолюбиви поповчани и гости, програмата подготви и представи читалището, панихида отслужи Отец Антоний и още трима свещеници от Асеновградска епархия, в края беше раздаден курбан. По случай Трети март празника отбелязахме съвместно с ОУ„ Христо Ботев”. Програмата на учениците беше представена пред паметника на загиналите във войните поповчани (пред читалището). Конкурс за мартеница в условията на пандемия се проведахме online.

Традиционният общоселски събор тази година се състоя на 19.06.2021 г. подмотото: „ПРАЗНИК НА БЪЛГАРСКИЯТ ДУХ И ТРАДИЦИИ В МОЕТО РОДНО СЕЛО!”

Гордеем се с нашите самодейци и не пропускаме да популяризираме техните успехи навсякъде, а те пък разнасят славата на читалището и селото с магична сила.

**4. Проекти**

**І. „Българските библиотеки – съвременни центрове за четене и информираност“ 2021 г.**

И през 2021 нашата библиотека се възползва от възможността предоставена от Министерство на културата за обогатяване на фонда и кандидатствахме по програма - проект с рег. № **76-00-2628/02.04.2021 г.,** на стойност **1247,91 лв.** С тази сума е закупена нова литература, с която се обогати библиотечния фонд на библиотеката при НЧ „Пробуда 1908“. Всички библиотечни документи (книги) са обработени и вписани в Инвентарна книга от № 1826 до № 1924 и в Книга за движение на библиотечния фонд под № 2/28.11.2021 г. Спазихме всички изисквания и срокове за изпълнение и отчитане на проекта. Убедени сме, че благодарение на финансовата подкрепата от страна на МК библиотеката ще отбележи по-добра посещаемост от страна на жителите и учениците на с. Поповица.

**ІІ.** **Програма „Глобални библиотеки”** - **България**

Проекта по който активно продължава да работи нашата библиотека и предоставя безплатни Интернет услуги, обучения и консултации. Техническото оборудване позволява читателски запитвания и търсения да бъдат изпълнявани не само по традиционния заемен начин и в читалня, а да се търсят ресурси в специализирани портали, да се работи с електронни масиви. Библиотеката е оборудвана с 4 компютърни работни места с периферни устройства, с неограничена Интернет връзка, с копирна апаратура.

Библиотечно-информационния център организира:

* Компютърни обучения за пенсионери– през цялата година, включително консултации, индивидуални обучения и др.
* Компютърни обучения за деца –за сканиране на снимки, използване на търсачки, работа с периферна техника и др.- периодични консултации и индивидуални обучения
* С предоставянето на информация за ученици от среден и горен курс вече активно се ползват ресурсите на специализирани български учебни Интернет портали и страници и е – ученето.

Оказано е съдействие при публикуването на обяви, търсене на работа в интернет сайтове и подготвяне на документи за кандидатстване за работа, помощ при изготвяне на проекти на учениците във връзка с учебния процес и съдействие при изготвяне на материали за организирането на празници по желание на потребителите. Извършват се още услуги на граждани за сканиране на документи и прехвърлянето им на преносим носител или изпращането им по електронна поща, сканиране на статии от книги, периодични издания, сканиране на материали с краеведски характер.

Читалищното настоятелство през изминалата година се стремеше да разнообрази делниците и празниците на населението на Поповица във времето на изолация и пандемия.

**ОБУЧЕНИЯ**

През 2021 г. бяха проведени три работни срещи организирани от Отдел „Методичен” на РНБ „Иван Вазов” Пловдив. Библиотекаря при нашето читалище присъства на всички тях.

**МУЗЕЙНА СБИРКА**

В читалището има обособена една музейна сбирка съдържаща етнографски материали от бита и миналото на поповчани.

Сърдечно благодарим на всички редови членове на нашето читалище и на институциите за оказаната подкрепа.

Благодарим и на всички участници - самодейци които със своя неуморен труд, творческо вдъхновение и майсторството през изминалата макар и необичайно трудна година достойно защитиха името на НЧ „Пробуда 1908” с. Поповица.

Специална благодарност и към членовете на Настоятелството за оказаната помощ и съдействие при решаване на различните проблеми.

месец март Изготвил отчета: Емануил Ташев

с. Поповица Председател на НЧ „Пробуда 1908”

с. Поповица

***КУЛТУРЕН КАЛЕНДАР НА НЧ „ПРОБУДА 1908”с. ПОПОВИЦА – 2022 г.***

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 08.01.2022 г. | Пенсионерски клуб | **ВЪЗСТАНОВКА НА ОБИЧАЙ**  Ден на родилната помощ - | Читалището  и Пенсионерски клуб | 0888931089 |
| 18.01.2022 г. | Библиотеката | **ПРЕЗЕНТАЦИЯ**  **140 г**. от рождението на Алън Милн | Читалището | 0888931089 |
| 01.02.2022 г. | Библиотеката | **ВИТРИНА**  **140 г.** от рождението на Владимир Димитров – Майстора | Читалището | 0888931089 |
| 11.02.2022 г. | Библиотеката | **ВИТРИНА**  **105 г.**  от рождението на Сидни Шелдън | Читалището | 0888931089 |
| 12.02.2022 г. | Библиотеката | **ЛИТЕРАТУРНО ЧЕТЕНЕ**  **120 г.** от рождението на Светослав Минков | Читалището | 0888931089 |
| 14.02.2022 г. | Центъра на селото | **РИТУАЛ И КОНКУРС**  „Трифон Зарезан”  Традиционно зарязване на лозята и конкурс за най-добри винопроизводители през 2021 г. | Кметство, читалище | 0888931089 |
| 19.02.2022 г. | Параклис  „Св. Никола”, местността Аязмото | **ТЪРЖЕСТВЕНО ЧЕСТВАНЕ**  149 години от обесването на Васил Левски | Кметство, читалище | 0888931089 |
| 25.02.2022 г. | Библиотеката | **ВИТРИНА**  **180 г**. от рождението на Карл Май | Читалището | 0888931089 |
| 28.02.2022 г. | Библиотеката | **ЛИТЕРАТУРНО ЧЕТЕНЕ**  **115 г.** от рождението на Емилиян Станев | Читалището | 0888931089 |
| 01.03.2022 г. | Читалището | **ТВОРЧЕСКА РАБОТИЛНИЦА**  Ръчно изработване на мартеници от естествени материали участници от различни възрастови групи | Читалището | 0888931089 |
| 03.03.2022 г. | Читалището | **Тържествено честване**  **на 3-ти март**  144 години от Освобождението на България от османско иго | Читалището | 0888931089 |
| 08.03.2022 г. |  | **ОСМОМАРТЕНСКИ ПРАЗНИК**  Програма от читалището | Читалище, Кметство и Пенсионерски клуб | 0888931089 |
| 25.03.2022 г. |  | **БЛАГОВЕЩЕНИЕ –**  Фолклорно веселие | Читалището и Пенсионерски клуб | 0888931089 |
| Месец април 2022 г. | Библиотеката | **ЛИТЕРАТУРНО ЧЕТЕНЕ**  **60 г.** от рождението на Петя Дубарова | Читалището | 0888931089 |
| 26.04.2022 г. | Читалището | **ТРАДИЦИОННА ПРОГРАМА**  Светли великденски празници | Читалището | 0888931089 |
| 24.05.2022 г. | Читалището | **ТЪРЖЕСТВЕНА ПРОГРАМА**  по случай 24-ти май | Читалището | 0888931089 |
| 07.06.2022 г. | Читалището | **ИЗЛОЖБА НА ДЕТСКИ РИСУНКИ ПО ТВОРБИ НА МЛАДЕН ИСАЕВ**  **115 г**. от рождението на Младен Исаев | Читалището | 0888931089 |
| 12.06.2022 г. | Центъра на селото | **ТРАДИЦИОНЕН НАРОДЕН СЪБОР „СВЕТИ ДУХ”**  на село Поповица  Празнична програма **–**участие на художествените колективи към читалището, спортни мероприятия,фолклорно веселиеи др | Кметство, читалище | 0888931089 |
| 18.07.2022 г. | Библиотеката | **ПРЕЗЕНТАЦИЯ**  **Биография и творчество -**  145 г. от рождението на Елин Пелин | Читалището | 0888931089 |
| 21.08.2022 г. | Библиотеката | **ЛИТЕРАТУРНО ЧЕТЕНЕ**  **120 г.** от рождението на Ангел Каралийчев | Читалището | 0888931089 |
| 04.09.2022 г. | Библиотеката | **ВИТРИНА**  **200 г.** от рождението на Добри Чинтулов | Читалището | 0888931089 |
| 16.10.2022 г. | Библиотеката | **ВИТРИНА**  **120 г.** от рождението на Фани Попова-Мутафова | Читалището | 0888931089 |
| 01.11.2022 г. | Библиотеката | **1-ви ноември – 100 г. от обявяването на Деня на народните будители** **и 300 години от рождението на Паисий Хилендарски** | Читалището | 0888931089 |
| 02.11.2022 г. | Библиотеката | **ЛИТЕРАТУРНО ЧЕТЕНЕ**  **125 г.** от рождението на Асен Разцветников | Читалището | 0888931089 |
| 17.11.2022 г. | Библиотеката | **ВИТРИНА**  **195 г.** от рождението на Петко Р. Славейков | Читалището | 0888931089 |
| 21.11.2022 г. | Читалището | **ПРАЗНИЧНА ПРОГРАМА**  Ден на християнското семейство | Читалището, Пенсионерски клуб | 0888931089 |
| 29.11.2022 г. | Библиотеката | **ПРЕЗЕНТАЦИЯ**  Да обикалим с децата света и страшните гори на Шварцвалд с неповторимите приказки на великия немски разказвач ВИЛХЕЛМ ХАУФ  **220 г.** от рождението на Вилхем Хауф | Читалището | 0888931089 |
| 20-22.12.2022 г. | Читалището | **КОЛЕДЕН КОНЦЕРТ** | Кметство, читалище | 0888931089 |

*ИЗГОТВИЛ: МАРИНЕЛА СТАВРЕВА*

*Библиотекар при НЧ”Пробуда 1908” с. Поповица*